CINECLUB VIC. Boys Don’t Cry | L'Escriba
Boys Don’t Cry // Kimberly Peirce, EUA, 1999
Teena Brandon (Hilary Swank), sempre ha desitjat ser un noi. Seguint el seu desig d’esdevenir i socialitzar en la identitat de gènere amb què s’identifica, decideix emprendre una transició de la seva expressió de gènere: es talla els cabells, oculta els pits sota un binder i deixa de ser Teena Brandon per ser Brandon Teena. Aquesta decisió personal per a la millora del seu autoconcepte, té unes conseqüències brutals a la nova vida de Brandon Teena.
Basada en una història real, Boys Don’t Cry mostra de manera paradigmàtica les violències extremes que es generen quan es transgredeixen les normes del gènere i la sexualitat normativa i, fins a quin punt, el gènere travessa totes les esferes de la vida pública i privada. Un film de referència des del moment de la seva estrena que va aconseguir nombrosos premis entre els quals destaca el premi Oscar a la millor actriu per a Hilary Swank.
Directora, guionista i productora de cinema nord-americana, nascuda el 1967 a Pennsilvania. Mentre estudiava a la Universitat va rodar els curtmetratges The Last Good Breath (1994) i Boys Don’t Cry (1995), llavor del seu primer llargmetratge. Posteriorment ha rodat els films Ausente (2008), Carrie (2013) i nombrosos episodis de sèries de televisió.
Dimarts, 22 d’octubre. 21.30 h.
AnteriorCINECLUB XIC. La revolta dels contes
SegüentCrítica de ‘The Ganster, the Cop, the Devil’ amb photocall a Sitges 2019